
[bookmark: _Hlk65486701]PROIECT
CONSILIUL SUPERIOR AL MAGISTRATURII
SECȚIA PENTRU JUDECĂTORI
[bookmark: numar_hot]HOTĂRÂREA nr....
din ...... 2026
pentru modificarea Regulamentului de ordine interioară al instanţelor judecătoreşti, aprobat prin Hotărârea Secției pentru judecători a Consiliului Superior al Magistraturii nr. 3243/2022
În temeiul dispozițiilor art. 133 alin. (5) şi (7) din Constituția României, republicată, şi ale art. 23 alin. (1) din Legea nr. 305/2022 privind Consiliul Superior al Magistraturii, 
având în vedere dispoziţiile art. 152 alin. (2) din Legea nr. 304/2022 privind organizarea judiciară, cu modificările ulterioare, cu ......... voturilor membrilor prezenți,
SECȚIA PENTRU JUDECĂTORI A
CONSILIULUI SUPERIOR AL MAGISTRATURII
HOTĂRĂŞTE
[bookmark: 5964432]	Art. I - Regulamentul de ordine interioară al instanţelor judecătoreşti, aprobat prin Hotărârea Secției pentru judecători a Consiliului Superior al Magistraturii nr. 3243/2022, publicată în Monitorul Oficial al României, Partea I, nr. 1254 din 27 decembrie 2022, cu modificările și completările ulterioare, se modifică după cum urmează:

1. La articolul 94, alineatul (9) se modifică şi va avea următorul cuprins:
„(9) Stabilirea obiectului cauzei se face, de regulă, de către un grefier cu studii superioare, sub coordonarea unui judecător. După stabilirea numărului din sistemul ECRIS, dosarele se predau personalului responsabil cu efectuarea repartizării aleatorii, având ataşate dovezile privind modul în care au fost transmise. Personalul responsabil cu efectuarea repartizării aleatorii realizează repartizarea în condițiile prezentului regulament, cu aplicarea procedurii privind normarea activității instanțelor judecătorești în raport de capacitatea de procesare a cauzelor, aprobată prin hotărâre a Secției pentru judecători a Consiliului Superior al Magistraturii.”

3. La articolul 107, alineatul (1) se modifică şi va avea următorul cuprins:
„Art. 107 - (1) Dosarele având ca obiect cererile de chemare în judecată se transmit persoanei desemnate cu repartizarea aleatorie a cauzelor, în vederea repartizării pe completuri, în condițiile prezentului regulament, cu aplicarea procedurii privind normarea activității instanțelor judecătorești în raport de capacitatea de procesare a cauzelor, aprobată prin hotărâre a Secției pentru judecători a Consiliului Superior al Magistraturii.”

4. La articolul 115, alineatul (2) se modifică şi va avea următorul cuprins:
„(2) La instanţa de control judiciar, dosarele se transmit persoanei desemnate cu repartizarea aleatorie în vederea repartizării pe completuri, în condițiile prezentului regulament, cu aplicarea procedurii privind normarea activității instanțelor judecătorești în raport de capacitatea de procesare a cauzelor, aprobată prin hotărâre a Secției pentru judecători a Consiliului Superior al Magistraturii. Dispoziţiile referitoare la înregistrarea cererilor la prima instanţă se aplică în mod corespunzător pentru căile de atac, dacă legea nu prevede altfel. La instanţa de apel sau recurs se formează un dosar separat cu acelaşi număr, cu indicativul "A", respectiv "R", la care se ataşează dosarul de fond al cauzei.”

Art. II - Prezenta hotărâre intră în vigoare la data de.......
Art. III  - Prezenta hotărâre se publică în Monitorul Oficial al României, Partea I.
Dată în Bucureşti, la data de ......
[bookmark: presedinte]
Preşedintele Consiliului Superior al Magistraturii,
Judecător Gheorghe-Liviu Odagiu

Consiliul Superior al Magistraturii este garantul independentei justitiei”
(art. 133 alin.1 din Constitutie, republicata)

